Da duminsa: NBA za ta yi taron gaggawa tare da yin zanga zanga kan korar Onnoghen ▷ Legit.ng
Da duminsa: NBA za ta yi taron gaggawa tare da yin zanga zanga kan korar Onnoghen
4 months ago 2540 views by Sani Hamza Funtua
- Kungiyar lauyoyi (NBA) a ranar Litinin zata gudanar da taron gaggawa na kwamitin mahukuntan kungiyar na kasa (NEC) akan korar Walter Onnoghen
- Kiran wannan taron na gaggawa zai tilasta rufe kotuna da kuma tilasta fitowar kowanne lauya har sai an kammala taron da kuma zanga zangar
- NBA zata gabatar da bukata ga shugaban kasa Buhari na ya daina yiwa fannin shari'ar rikon sakainar kashi tare da soke dakatarwar da ya yiwa mai shari'a Walter Onnoghen
Kungiyar lauyoyi (NBA) a ranar Litinin zata gudanar da taron gaggawa na kwamitin mahukuntan kungiyar na kasa (NEC) akan hukuncin da shugaban kasa Muhammadu Buhari ya yanke na korar mai shari'a Walter Onnoghen daga mukamin Alkalin Alkalai na kasa (CJN).
Shugaban kasar, a ranar Juma'a ya sanar da dakatar da Onnoghen, wanda ke fuskantar tuhuma a kotun da'ar ma'aikata (CCT) kan zargin da ake masa na kin bayyana wasu makudan kudaden kasashen waje da ya mallaka a wasu asusun banki, inda kuma a nan take shugaban kasar ya nada mai shari'a Ibrahim Tanko a matsayin mukaddashin Alkalin Alkalan.
Babban sakataren kungiyar NBA, Jonathan Gunu Taidi, ya sanar da kiran taron da zanga zangar a cikin wata sanarwa da ya rabawa manema labarai, cewar sun shirya gudanar da taron ne domin tattaunawa kan dakatarwar da aka yi Onnoghen, kuma mambobin NEC na kungiyar ne kadai zasu halarta.
KARANTA WANNAN: Mu leka kotu: Wata mahaifiya ta bukaci a maidawa diyarta 'yar shekaru 4 budurcinta
Kiran wannan taron na gaggawa da kungiyar NBA ta yi, wanda zata gudanar a ranar Litinin, 28 ga watan Janairu, 2019, zai tilasta rufe kotuna da kuma tilasta fitowar kowanne lauya har sai an kammala taron da kuma zanga zangar.
Jaridar Tribune Online ta tattara rahoto kan cewar bayan kammala taron, kungiyar ta shirya gudanar da zanga zangar lumana akan wannan cin fuska da ake yiwa fannin shari'a, wanda za su gudanar a shelkwatar kungiyar NBA da ke Abuja.
Za a fara zanga zangar ne daga shelkwatar NBA inda ake sa ran 'yan Nigeria za su bukaci abu daya daga wajen shuwagabannin lauyoyin Nigeria, shine nuna karfin ikon snhugabancin ta hanyar tilasta fitowar lauyoyi daga kotuna da kuma ci gaba da matsin lamba har sai shugaban kasa ya daina yiwa fannin shari'ar rikon sakainar kashi tare da soke dakatarwar da ya yiwa mai shari'a Walter Onnoghen.
Ankara blouse and wrapper styles Nigeria Navy salary Zahra Buhari Latest hair style Angela Okorie
Shekarunta 4 ya farka ta, ina so kotu ta sa ya mayar mata da budurcinta - Mahaifiya